Natalie Bennett

Newyddiadurwraig a gwleidydd o Awstralia yw Natalie Louise Bennett (ganwyd 10 Chwefror 1966), sydd bellach yn arwain y Blaid Werdd yng Nghymru a Lloegr. Fe'i hetholwyd i arwain Plaid Werdd Cymru a Lloegr ar 3 Medi 2012.

Mae Bennett wedi dweud ei bod yn ffeminist ers ei phlentyndod.Natalie Bennett: Feminism is... http://www.feministtimes.com/ ; adalwyd 17 Ebrill 2015 Sefydlodd grŵp merched y Blaid Werdd a bu'n weithgar gyda'r Fawcett Society rhwng 2010 a 2014. Mae ganddi ddiddordeb mawr mewn ecoleg a chynaladwyedd ers iddi astudio amaethyddiaeth ar gyfer ei gradd. Mae hefyd o blaid diddymu Brenhiniaeth Prydain.

Arweinydd y Blaid Werdd
Ar 3 Medi 2012, penodwyd Natalie Bennett yn Arweinydd y Blaid Werdd yn lle Caroline Lucas. Yn ei chyfarfod cyntaf gyda'r wasg mynegodd y farn mai'r "unig ffordd ymarferol ymlaen i bobl Prydain" oedd y Blaid Werdd. Ym Mai 2024 fe'i henwebwyd i ymladd dros sedd Holborn a St Pancras yn Nhŷ'r Cyffredin.

Yn Ionawr 2015 disgrifiodd gyfweliad a gafodd fel un "hynod o boenus".<ref>{{cite news | url=http://www.independent.co.uk/news/uk/politics/generalelection/green-party-leader-natalie-bennett-admits-lbc-radio-interview-was-absolutely-excruciating-10067138.html | title=Natalie Bennett admits LBC Radio interview was 'absolutely excruciating''' | publisher=The Independent | date=24 Chwefror 2015 | accessdate=25 Chwefror 2015}}</ref>

Yn yr un mis, penderfynodd Ofcom beidio â chynnwys Plaid Werdd Cymru a Lloegr yn y dadleuon gwleidyddol a oedd i'w darlledu ychydig wythnosau cyn Etholiad Cyffredinol 2015. Canlyniad hyn oedd cynnydd aruthrol yn y gefnogaeth i'r Blaid Werdd a dywedodd Bennett fod penderfyniad Ofcom "yn warthus ac yn gywilyddus"."disgraceful and indefensible" oedd y geiriau a ddefnyddiodd Bennette Dywedodd y prif weinidog, David Cameron, ei fod yn berffaith hapus i'r ddadl gynnwys y Blaid Werdd, ac na fyddai yntau'n cymryd rhan ynddi, onibai ei bod hefyd yn cael gwahoddiad.http://rt.com/uk/220851-greens-excluded-debate-ofcom/ Newidiodd Ofcom ei benderfyniad a chaniatawyd i'r Blaid Werdd fod yn rhan o'r dadleuon cyn yr etholiad a chynyddodd y gefnogaeth i'r blaid unwaith yn rhagor. Cynhaliwyd y cyntaf o'r dadleuon hyn ar 2 Ebrill 2015, gyda Bennett yn cynrychioli'r Blaid Werdd.

Llyfryddiaeth
Golygydd, Thailand Country Study: Best Practice Guide on Sustainable Action Against Child Labour (1998)  ISBN 974-8369-59-5 (Ceir copi o'r papur ar ei gwefan)
Golygydd, Women's Health and Development, Country Profile Thailand'' (Ceir copi o'r papur ar ei gwefan)

Cyfeiriadau

Dolenni allanol
 Gwefan Plaid Werdd Cymru a Lloegr

Categori:Arglwyddi am oes
Categori:Genedigaethau 1966
Categori:Gweriniaethwyr
Categori:Gwleidyddion Plaid Werdd Cymru a Lloegr
Categori:Gwleidyddion Prydeinig
Categori:Newyddiadurwyr o Awstralia
Categori:Merched yr 20fed ganrif
Categori:Merched yr 21ain ganrif
Categori:Pobl o Sydney